Document ID: /fineweb-2-swissfilter-quality_10-filterrobots/filtered/02038.jsonl.gz/1028

Previs è la medema cuvrida sco tar la Via da la Staziun sut, pia ina cuvrida cun crap natiral d’Andeer. Davent da questa via duai lura esser pussibel dad ir a pe enfin il Plaz dal Teater, quai tras il parc da la Viafier retica. Quest parc è gia ussa public. Cun quai che mo las pitschnas portas da la vart èn avertas e la gronda porta è serrada, para quai dentant betg cler. La citad da Cuira è en discurs cun la Viafier retica per midar quai.
Era sin il plaz da la posta duai dar midadas. Las rundellas vegnan tenor il plan dal suprastant Tom Leibundgut a svanir. I duai lura dapli spazi per ils peduns e lura duvrassi mo pli in’ampla per ils peduns per traversar la via.$